
Nr. 20.791 din 16.06.2026

REFERAT DE APROBARE
la Proiectul de hotărâre privind aprobarea parteneriatului dintre Municipiul Cluj-Napoca și Județul Cluj pentru implementarea Programului de sprijin destinat familiilor numeroase și acordarea unor facilități beneficiarilor

	Secțiunea 1 - Motivul adoptării actului administrativ: 

	1. Descrierea situației actuale:

	1.1. Cerinţe care reclamă necesitatea actului administrativ:

	Necesitatea instituirii Programului multianual de interes local pentru susţinerea familiilor numeroase cu domicilul stabil în județul Cluj, denumit în continuare Programul, are la bază sprijinirea/înlesnirea accesului acestora la anumite servicii publice asigurate de către Consiliului Local al Municipiului Cluj-Napoca și Județul Cluj, prin acordarea unor categorii de facilităţi începând cu anul 2026,  pentru crearea unui mediu stimulativ şi dinamic, în vederea promovării unui stil de viaţă sănătos şi creşterii calităţii vieţii. De asemenea, prin implementarea Programului multianual de interes local pentru susţinerea familiilor numeroase cu domicilul stabil în județul Cluj, se dorește continuarea sprijinirii acestora, precum și respectarea, promovarea și garantarea drepturilor membrilor familiilor numeroase. Acordarea măsurilor de sprijin are drept scop asigurarea unor facilități și beneficii economice, sociale și culturale pentru familiile numeroase, crearea de condiții mai bune pentru creșterea și îngrijirea copiilor, garantarea egalității în societate a membrilor familiilor numeroase privind accesul la bunuri și servicii publice și private, precum și stimularea educației copiilor. Asocierea dintre Județul Cluj și Municipiul Cluj-Napoca răspunde direct provocărilor demografice actuale, reprezentând o investiție strategică în capitalul uman și în viitorul noilor generații. Acordarea de facilități integrate pentru transport și cultură diminuează considerabil presiunea financiară asupra bugetelor familiilor cu mulți copii, stimulând totodată natalitatea și coeziunea comunitară. Actul administrativ fundamentează un parteneriat public durabil, capabil să asigure un standard de viață echitabil și să cultive identitatea culturală a tinerilor din întregul județ.

	1.2. Cerinţe care reclamă oportunitatea actului administrativ:

	În acest context, considerăm oportună realizarea unui parteneriat între Municipiul Cluj-Napoca și Județul Cluj pentru acordarea și gestionarea în comun a măsurilor de sprijin și a facilităților acordate acestui tip de familii, unul dintre efectele principale fiind stimularea populației privind creșterea natalității,  lucru care ar contribui la stabilitatea demografică a municipiului, respectiv a județului . De asemenea, un astfel de parteneriat ar contribui la combaterea abandonului școlar și cultural, prin facilitarea deplasării și accesului gratuit la cultură ceea ce ar crește incluziunea socială a copiilor proveniți din familii mari din zonele vulnerabile economic ale județului Cluj.

	2. Schimbari preconizate: 

	Pentru o familie cu  mai mult de 3 copii, simpla deplasare cu autobuzul poate reprezenta  un efort financiar prohibitiv.  Acordarea unor facilități în materie de transport ar fi în măsură să elimine complet această barieră economică. De asemenea, astfel de facilități ar avea ca efect ieșirea din izolarea comunității, întrucât, de pildă, copiii din zonele rurale defavorizate își petrec adesea întreaga copilărie în interiorul aceleiași localități. Acordarea unor astfel de facilități inclusiv părinților se oferă șansa de a explora un mediu complet nou, stimulându-le curiozitatea și dorința de auto-depășire. Sub aspect cultural-educativ, aordarea facilităților în discuție s-ar traduce în reducerea decalajului de oportunitate. Astfel, pentru copiii proveniți din familii numeroase, dar și pentru părinții lor,  ar crește expunerea la stimuli culturali (teatru, muzee, cursuri de artă), care le dezvoltă gândirea critică, vocabularul și abilitățile cognitive. Accesul gratuit la instituții precum Muzeul Etnografic sau Muzeul de Artă din Cluj, Filarmonica Transilvania, etc, oferă copiilor aceleași repere educaționale, ceea ce ar un impact direct asupra creșterii stimei de sine și a sentimentului de apartenență,  membrii unor astfel de familii devenind cetățeni cu drepturi depline ai municipiului, respectiv ai județului, ceea ce le cultivă o identitate socială pozitivă.

	Secțiunea a 2-a - Impactul socio-economic: 

	Adoptarea proiectului de hotărâre va facilita procesul de aderare la Rețeaua Europeană a Municipalităților Favorabile Familiei – European Network of Family-Friendly Municipalities, realizându-se astfel alinierea la standardele europene de sprijinire a familiilor, cu consecința realizării schimbului de bune practici și implementării unor politici publice axate pe bunăstarea demografică.  Prin integrarea în această rețea, Municipiul Cluj își asumă o serie de acțiuni clare: Certificatul pentru familii numeroase în temeiul căruia se oferă beneficii directe comunității locale. De asemenea, se creează un mediu social favorabil, prin crearea de facilități urbane adaptate și măsuri pentru un echilibru mai bun între viața profesională și cea de familie.

	Secțiunea a 3-a - Impactul financiar asupra bugetului judeţului pe termen scurt(an curent)/lung: 

	Nu e cazul 

	Secțiunea a  4-a - Activități de informare publică și consultare privind elaborarea și implementarea actului administrativ: 

	În vederea promovării acestui proiect de hotărâre au fost consutate o serie de instituții de cultură pentru a se stabili, la nivelul fiecăreia în parte, tipul de facilități care pot fi acordate, dar și condițiile acordării acestora.

	Secțiunea a 5-a - Efectele actului administrativ asupra actelor administrative
în vigoare și măsuri de implementare: 

	· Anexa nr. 3 la Hotărârea Consiliului Județean nr. 218/2025 privind aprobarea taxelor și tarifelor pentru anul fiscal 2026 se va modifica în sensul introducerii prevederilor referitoare la facilitățile care fac obiectul prezentei hotărâri
· Hotărârea Consiliului Județean nr. 220/2025 privind avizarea taxelor și tarifelor pentru servicii prestatede către Biblioteca Județeană ”Octavian Goga” Cluj penru anul fiscal 2026 se va modifica în sensul introducerii prevederilor referitoare la facilitățile care fac obiectul prezentei hotărâri
· Hotărârea Consiliului Județean nr. 221/2025 privind aprobarea tarifelor pentru spectacolele susținute de către Teatrul de Păpuși ”Puck” în anul 2026 se va modifica în sensul introducerii prevederilor referitoare la facilitățile care fac obiectul prezentei hotărâri

	Secțiunea a 6-a - Anexe la referatul de aprobare: 

	Adresa nr. 1119/12.06.2026 emisă de Muzeul Etnografic al Transilvaniei
[bookmark: _Hlk232427049]Adresa nr. 451/15.06.2026 emisă de  Teatrul Puck
[bookmark: _Hlk232427735]Adresa nr.  1393/10.06.2026 emisă de Filarmonica de Stat ”Transilvania”
Adresa nr. 2070/08.06.2026 emisă de  Biblioteca Județeană ”Octavian Goga” Cluj
Adresa nr. 954/08.06.2026 emisă de Muzeul  de Artă Cluj-Napoca
Adresa nr.  20695/16.06.2026 emisă de   Compartimentul Administrare Castel ”Banffy” Răscruci
Adresa nr.  630/09.06.2026 emisă de  Centrul de Cultură și Artă ”Tradiții Clujene”
[bookmark: _Hlk232576872]Adresa nr. 1518/15.06.2026 emisă de Școala Populară de Arte ”Tudor Jarda” Cluj-Napoca



INIȚIATOR,
VICEPREȘEDINTE 
RADU RAȚIU





























P R O I E C T   DE   H O T Ă R Â R E
[bookmark: _Hlk232510713]privind aprobarea parteneriatului dintre Municipiul Cluj-Napoca și Județul Cluj pentru implementarea Programului de sprijin destinat familiilor numeroase și acordarea unor facilități beneficiarilor

Consiliul Judeţean Cluj întrunit în şedinţă ordinară/extraordinară;
[bookmark: _Hlk232515277]Având în vedere Proiectul de hotărâre înregistrat cu nr. ... din ......   privind aprobarea parteneriatului dintre Municipiul Cluj-Napoca și Județul Cluj pentru implementarea Programului de sprijin destinat familiilor numeroase și acordarea unor facilități beneficiarilor propus de Vicepreședintele Consiliului Județean Cluj – dl. Radu Rațiu, care este însoţit de Referatul de aprobare cu nr. 20.791 din 16.06.2026; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 20824/16.06.2026 şi Avizul cu nr...... din ..... adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu  modificările și completările ulterioare; 
Ţinând cont de necesitatea implementării unor politici publice locale pentru sprijinirea familiilor numeroase și stimularea accesului acestora la  servicii culturale, educaționale, sportive și recreative,
Luând în considerare dispozițiile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;
În conformitate cu prevederile:
· art. 173 alin. (1) lit. e) și ale art. 173 alin (5) lit. a), b) d), e) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
· art. 3 alin. (2), ale art. 7 și ale art. 8 din Legea nr. 292/2011 a asistenței sociale
· Legii nr. 272/2004 privind protecția și promovarea drepturilor copilului
· Legii nr. 287/2009 privind Codul civil
În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

hotărăşte: 
Art. 1.  Se aprobă parteneriatul dintre Municipiul Cluj-Napoca, prin Consiliul Local al Municipiului Cluj-Napoca, și Județul Cluj, prin Consiliul Județean Cluj, în vederea implementării Programului de interes local pentru susținerea familiilor numeroase cu domiciliul stabil în Municipiul Cluj-Napoca și județul Cluj, prevăzută la Anexa care face  parte integrantă din prezenta hotărâre.
Art. 2.  Se mandatează Vicepreședintele Consiliului Județean Cluj, dl. Radu Rațiu, să semneze acordul de parteneriat prevăzut la art.1.
[bookmark: _Hlk40699574][bookmark: _Hlk1639330]Art. 3. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică – Compartimentul Administrare Castel ”Banffy” Răscruci, Muzeul Etnografic al Transilvaniei, Teatrul Puck, Filarmonica de Stat ”Transilvania”, Biblioteca Județeană ”Octavian Goga” Cluj, Muzeul  de Artă Cluj-Napoca, Centrului de Cultură și Artă ”Tradiții Clujene”, Școala Populară de Arte ”Tudor Jarda” Cluj-Napoca .
[bookmark: _Hlk232512252] Art. 4. Prezenta hotărâre se comunică Direcției Juridice – Compartimentul Administrare Castel ”Banffy” Răscruci, Muzeului Etnografic al Transilvaniei, Teatrului Puck, Filarmonicii de Stat ”Transilvania”, Bibliotecii Județene ”Octavian Goga” Cluj, Muzeului  de Artă Cluj-Napoca, Centrului de Cultură și Artă ”Tradiții Clujene”, Școlii Populare de Arte ”Tudor Jarda” Cluj-Napoca, precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “www.cjcluj.ro”. 

				     

[bookmark: _Hlk92385193]                                                                                                      Contrasemnează:
                  PREŞEDINTE,			                SECRETAR GENERAL AL JUDEŢULUI,
                     ALIN TIȘE                                                                  SIMONA GACI                                     












Nr. …. din …………...
Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membrii ai Consiliului județean nu au votat, fiind astfel respectate prevederile legale privind majoritatea de voturi necesară.  




[bookmark: _Hlk92385234]INIȚIATOR, 
VICEPREȘEDINTE
                                                                  RADU RAȚIU







                                                                                              Anexă la Hotărârea nr....../..............

 
ACORD DE PARTENERIAT

Între,

MUNICIPIUL CLUJ-NAPOCA, prin Consiliul Local al Municipiului Cluj-Napoca, cu sediul în municipiul Cluj-Napoca, Calea Moților nr. 3, județul Cluj, reprezentat legal prin Primar, denumit în continuare „Partenerul 1”,

Și

JUDEȚUL CLUJ, prin Consiliul Județean Cluj, cu sediul în municipiul Cluj-Napoca, Calea Dorobanților nr. 106, județul Cluj, reprezentat legal prin Președintele Consiliului Județean Cluj, denumit în continuare „Partenerul 2”,
denumite împreună „Părțile”,

PREAMBUL

Având în vedere:
•	necesitatea susținerii familiilor numeroase și promovării unor politici publice locale orientate către familie; 
•	prevederile O.U.G. nr. 57/2019 privind Codul administrativ; 
•	prevederile Legii nr. 292/2011 a asistenței sociale; 
•	prevederile Legii nr. 272/2004 privind protecția și promovarea drepturilor copilului; 
•	necesitatea facilitării accesului familiilor numeroase la servicii culturale, sportive, educaționale și recreative; 
•	metodologia și facilitățile prevăzute în documentele anexate privind implementarea Programului pentru susținerea familiilor numeroase; 
Părțile convin încheierea prezentului Acord de parteneriat.

Art. 1 – Obiectul acordului
Obiectul prezentului acord îl constituie cooperarea instituțională dintre Consiliul local al municipiului Cluj-Napoca și Consiliul Județean Cluj în vederea implementării Programului de sprijin destinat familiilor numeroase și acordării unor facilități beneficiarilor eligibili.

Art. 2 – Scopul parteneriatului
Scopul parteneriatului este:
a) sprijinirea familiilor numeroase;
b) creșterea accesului la servicii culturale, educaționale, sportive și recreative;
c) susținerea incluziunii sociale și a participării comunitare;
d) promovarea unui stil de viață sănătos;
e) dezvoltarea unor politici publice locale orientate către familie și copil.

Art. 3 – Durata acordului
Prezentul acord se încheie pe o perioadă de 5 ani, începând cu data semnării acestuia, cu posibilitatea prelungirii prin act adițional.

Art. 4 – Beneficiarii Programului
Beneficiarii Programului sunt familiile numeroase care îndeplinesc condițiile prevăzute în metodologia aprobată prin hotărâre a Consiliului Local.
Prin familie numeroasă se înțelege:
•	familia formată din doi părinți sau familia monoparentală și minimum trei copii aflați în întreținere; 
•	alte situații prevăzute în metodologia Programului. 

Art. 5 – Obligațiile Municipiului Cluj-Napoca
Municipiul Cluj-Napoca, prin direcțiile de specialitate, va avea următoarele obligații:
a) elaborarea și implementarea procedurilor administrative necesare;
b) primirea, verificarea și soluționarea dosarelor depuse de beneficiari;
c) emiterea certificatelor de familie numeroasă;
d) asigurarea evidenței beneficiarilor;
e) promovarea Programului în comunitate;
f) asigurarea colaborării cu instituțiile publice și operatorii implicați în acordarea facilităților;
g) monitorizarea implementării Programului.

Art. 6 – Obligațiile Consiliului Județean Cluj
Consiliul Județean Cluj va avea următoarele obligații:
a) susținerea instituțională a Programului;
b) facilitarea accesului beneficiarilor la instituțiile aflate în subordine;
c) promovarea Programului la nivel județean;
d) colaborarea cu instituțiile culturale, sportive și recreative subordonate;
e) identificarea unor surse suplimentare de finanțare și parteneriate.

Art. 7 – Facilitățile acordate
Facilitățile acordate beneficiarilor de către Partenerul 1:
· reducere cu 50% la prețul abonamentului de transport comun pentru un părinte pe 2 linii; 

Facilitățile acordate beneficiarilor de către Partenerul 2:
· Reducere de 50% din prețul biletului de intrare pentru părinți, respectiv acces gratuit pentru copii, o dată pe lună, pentru fiecare din secțiile Muzeului Etnografic al Transilvaniei
· Intrarea gratuită a unui număr de 10 copii cu un însoțitor, la spectacolele Teatrului Puck din ultima duminică din lună, de la ora 11:00, cu obligația de a suna cu două zile anterior pentru programare
· Bilete gratuite la concertele educative ale instituției, cu condiția confirmării prealabile a locurilor
· Înscrierea gratuită a copiilor minori și reducerea cu 50% a tarifului de înscriere pentru părinții acestora, pentru activitățile organizate și serviciile oferite de Biblioteca ”Octavian Goga” Cluj, pentru o perioada de 5 ani
· Intrarea gratuită în ultima duminică a fiecărei luni pentru familiile numeroase la Muzeul de Artă Cluj-Napoca
· Acces gratuit, în limita a 30 locuri, la toate spectacolele organizate de Centrul de Cultură și Artă ”Tradiții Clujene”
· Acces gratuit la obiectivul de patrimoniu Castelul Banffy Răscruci, pentru familiile numeroase, un weekend pe lună, în condițiile stabilite de administratorului obiectivului
· Reducere de 25% pentru cursanții minori din familiile numeroase, în condițiile Regulamentului de organizare și funcționare a instituției, pentru un curs, iar dacă se înscriu la mai multe cursuri, reducerea se aplică asupra cursului cu taxa cea mai mică

Art. 8 – Finanțarea Programului
Finanțarea Programului se asigură din:
a) bugetul local al Municipiului Cluj-Napoca;
b) bugetul Județului Cluj;
c) sponsorizări și donații;
d) alte surse legal constituite.

Art. 9 – Protecția datelor cu caracter personal
Părțile se obligă să respecte prevederile Regulamentului (UE) 2016/679 și ale legislației naționale privind protecția datelor cu caracter personal.

Art. 10 – Monitorizare și raportare
Părțile vor desemna persoane responsabile pentru:
•	monitorizarea implementării Programului; 
•	schimbul de informații; 
•	elaborarea rapoartelor anuale privind rezultatele Programului. 

Art. 11 – Modificarea acordului
Prezentul acord poate fi modificat numai prin act adițional semnat de ambele părți.

Art. 12 – Încetarea acordului
Prezentul acord încetează:
a) la expirarea duratei;
b) prin acordul părților;
c) prin denunțare unilaterală, cu notificare prealabilă de minimum 30 de zile;
d) în alte situații prevăzute de lege.

Art. 13 – Litigii
Eventualele litigii rezultate din interpretarea sau executarea prezentului acord vor fi soluționate pe cale amiabilă, iar în caz contrar de instanțele competente.

Art. 14 – Dispoziții finale
Prezentul acord intră în vigoare la data semnării de către ambele părți.

Încheiat astăzi, ____________, în două exemplare originale, câte unul pentru fiecare parte.




MUNICIPIUL CLUJ-NAPOCA                                                         JUDEȚUL CLUJ

                 PRIMAR                                                                            VICEPREȘEDINTE





























    


Nr. 20.824 din 16.06.2026 

RAPORT DE SPECIALITATE 

	Titlul proiectului de hotărâre
	Proiectul de hotărâre privind aprobarea parteneriatului dintre Municipiul Cluj-Napoca și Județul Cluj pentru implementarea Programului de sprijin destinat familiilor numeroase și acordarea unor facilități beneficiarilor

	Compartiment de resort:
	DIRECȚIA JURIDICĂ

	Secțiunea 1 - Documentare și analiză: 

	Potrivit dispozițiilor art. 173 alin. (1) lit. e) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare Consiliul Județean Cluj are atribuții privind cooperarea cu alte instituții de nivel național sau internațional pentru promovarea și ducerea la îndeplinire a unor proiecte și obiective comune. În aplicarea acestor prevederi legale, Consiliul Județean Cluj are atribuții în următoarele domenii: Lit. a): Educație, sănătate, cultură, tineret și sport.Lit. b): Protecție socială, asistență socială și incluziune socială.Lit. d): Amenajarea teritoriului, urbanism și dezvoltare regională.Lit. e): Cooperare interinstituțională cu societatea civilă și partenerii sociali, în conformitate cu dispozițiile art. 173 alin (5) lit. a), b) d), e) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare; Pentru promovarea prezentului proiect de hotărâre, dispozițiile legale menționate anterior au fost interpretate în coroborare cu disozițiile Codului civil privind familia, respectiv art.258 și legislația privind drepturile copilului, respectiv Legea nr. 272/2004 și asistența socială, respectiv Legea nr. 292/2011, care statuează obligativitatea statului, și implicit a tuturor instituțiilor statului, de a asigura dezvoltarea propriilor capacități de intervenție, promovând politici active de susținere a familiilor aflate în dificultate economică sau demografică, toate acestea subsumate principiului interesului superior al copilului. 
Alte acte normative cu impact asupra proiectului de hotărâre sunt următoarele: Directiva (UE) 2019/1158 privind echilibrul dintre viața profesională și cea privată a părinților și îngrijitorilor: Acest act normativ impune standarde minime europene pentru concediile parentale și de îngrijitor, promovând flexibilitatea muncii și măsuri de sprijin urban/social care să permită părinților susținerea familiilor fără a fi penalizați pe piața muncii; Pilonul European al Drepturilor Sociale (Principiul 11 - Îngrijirea copiilor și sprijinirea acestora): Statul român s-a angajat să asigure dreptul copiilor la educație și îngrijire timpurie de calitate, precum și protecția copiilor împotriva sărăciei (risc major în cazul familiilor cu mulți copii); Articolul 33 din Carta Drepturilor Fundamentale a UE: Garantează protecția familiei pe plan juridic, economic și social, oferind acoperirea necesară autorităților publice locale de a institui facilități dedicate familiilor.
De asemenea, pentru promovarea prezentului proiect de hotărâre, s-a realizat analiza documentară a organismelor internaționale de profil, s-au studiat statutul, obiectivele și activitățile ASFANU și ELFAC (European Large Families Confederation / Confederația Europeană a Familiilor Numeroase).


	[bookmark: _Hlk48726064]Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate: 

	Aderarea la această rețea europeană, ca etapă ulterioară a încheierii parteneriatului între Municipiul Cluj-Napoca și Județul Cluj, implică adaptarea administrativă și tehnică a procedurilor interne ale partenerilor, obiective ce prezintă un grad ridicat de realizabilitate:Dezvoltare tehno-urbană: Integrarea de facilități urbane adaptate și măsuri destinate echilibrului dintre viața profesională și cea de familie (work-life balance). Relativ la sistemul de trasabilitate administrativă, constatăm că se impune implementarea fluxurilor tehnice digitale necesare emiterii, stocării și verificării Certificatului pentru familii numeroase, utilizând infrastructura IT curentă a municipalității. Sub aspectul eficacității publice, proiectul garantează atingerea obiectivului de utilitate prin preluarea directă a unor modele de bune practici europene deja testate, optimizând procesul de elaborare a politicilor demografice locale.

	[bookmark: _Hlk48727950]Secțiunea a 3-a - Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului): 

	Impactul financiar este unul previzibil și controlat. Facilitățile financiare și reducerile acordate prin Certificatul pentru familii numeroase (ex: transport public, acces la servicii culturale) vor fi dimensionate anual prin hotărâri specifice de consiliu local, respectiv consiliu județean, corelat cu prognoza de venituri, asigurând sustenabilitatea fiscală a  acestui proiect. Relativ la impactul asupra mediului concurențial și domeniului ajutoarelor de stat, principiul care guvernează efectele adoptării acestui proiect de hotărâre, este neutralitate concurențială, întrucât măsurile adoptate prin promovarea prezentului proiect de hotărâre nu vizează operatori economici și nu creează avantaje comerciale selective care să distorsioneze piața liberă. De asemenea, facilitățile acordate se adresează direct persoanelor fizice (familiilor numeroase) sub formă de măsuri de protecție socială și sprijin demografic. Drept urmare, politicile nu intră sub incidența reglementărilor naționale sau europene privind ajutorul de stat (nu constituie un avantaj economic pentru întreprinderi). În ceea ce privește impactul asupra sarcinilor administrative, adoptarea prezentei hotărâri nu presupune înființarea de structuri administrative noi și nu se suplimentează organigrama. Task-urile operaționale (emiterea și gestionarea certificatelor) sunt preluate de municipiul Cluj-Napoca, fără nicio implicare a Consiliului Județean Cluj. Procedura de depunere a dosarelor și eliberarea documentelor se va realiza cu predilecție prin platformele digitale ale primăriei, minimizând timpul de procesare și eliminând cozile la ghișee.

	Secțiunea a 4-a - Concluzii/propuneri:  

	În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește / nu îndeplinește cerințele tehnice specificate la Secțiunea a 2-a”

	”În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele tehnice specificate la Secțiunea a 2-a”.

	CIRCUIT PROIECT DE HOTĂRÂRE 

	1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate

	 Compartimentele de resort nominalizate
(Direcția/serviciul)
	Datele de întocmire și depunere a rapoartelor de  specialitate
	Semnătura persoanelor competente pentru nominalizare/
stabilire date de întocmire
	Raport întocmit/
Refuz întocmire raport/
semnătură

	Direcția Juridică
	18.06.2026
	.....
	Raport întocmit

	

	2. Transmitere proiect pentru acordarea avizului de legalitate de către consilierul juridic din cadrul Direcției Juridice

	Numele și prenumele consilierului juridic

	Semnătura persoanei competente pentru nominalizare
	Aviz acordat/
Refuz aviz/
 semnătură

	Raluca Groza
	
	avizat

	

	3. Transmitere proiect în vederea avizării pentru legalitate de către   secretarul general al judeţului

	Numele și prenumele secretarului general al județului
	Caracterul normativ sau individual al proiectului
	Avizul acordat/
Refuz aviz/
semnătură

	SIMONA GACI
	individual
	avizat

	

	4. Transmitere proiect pentru adoptarea avizului/avizelor comisiei/comisiilor de specialitate nominalizate

	Comisia de specialitate  nominalizată

	Data de întocmire și depunere a avizului
	Semnătura persoanelor competente pentru nominalizare/stabilire date de întocmire
	Avizul adoptat/
Aviz implicit favorabil

	1
	....
	.....

